CELEX: C2001/098A/01
Language: fi
Date: 2001-03-28 00:00:00
Title: Opas avoimeen kilpailuun osallistuville hakĳoille

28.3.2001       FI                           Euroopan yhteisöjen virallinen lehti C 98 A/1
                                                             III
                                                        (Tiedotteita)
                    EUROOPAN YHTEISÖJEN TUOMIOISTUIN
                           OPAS AVOIMEEN KILPAILUUN OSALLISTUVILLE HAKIJOILLE
                                                    (2001/C 98 A/01)
          A. JOHDANTO
          B. KILPAILUILMOITUS SEKÄ HAKULOMAKE
             1.    Yleiset vaatimukset
             2.    Kielitaito
             3.    Koulutus
             4.    Työkokemus
             5.    Hakulomakkeen allekirjoittaminen
             6.    Hakemuksen ja liitteiden jättäminen
          C. KILPAILUN KULKU
             1.    Organisaatio
             2.    Yleistä
             3.    Kilpailun kulku hakemuksen jättämisen jälkeen
             4.    Kirjalliset valintakokeet
             5.    Suullinen valintakoe
             6.    Varallaololuettelo
          D. URA-ALUEET JA PALVELUSSUHTEEN EHDOT
             1.    Ura-alueet
             2.    Palkkaus ja muut edut
 ---pagebreak--- C 98 A/2          FI                             Euroopan yhteisöjen virallinen lehti                                         28.3.2001
         A.    JOHDANTO
         1.    Uusien virkamiesten nimittämiseksi pidettävät avoimet kilpailut järjestetään Euroopan yhteisöjen
               virkamiehiä koskevien henkilöstösääntöjen mukaisesti. Ennen kilpailun järjestämistä julkaistaan sitä
               koskeva ilmoitus Euroopan yhteisöjen virallisessa lehdessä.
         2.    Ainoastaan johonkin tiettyyn kilpailuun osoitetut hakemukset hyväksytään.
         3.    Tämä Euroopan yhteisöjen virallisen lehden numero sisältää kilpailuilmoituksen, hakulomakkeen
               sekä tämän oppaan, joka on tarkoitettu Euroopan yhteisöjen tuomioistuimessa avoinna olevan viran
               hakijoille.
               Päätettyänne osallistua kilpailuun lukekaa seuraavat ohjeet erittäin huolellisesti. Ohjeissa kerrotaan
               muun muassa siitä
               –     miten hakulomake täytetään oikein
               –     mitä asiakirjoja hakemukseen on liitettävä
               –     mitä välivaiheita kilpailuun sisältyy
               –     millaisia virkoja Euroopan yhteisöissä on ja millaiset palvelussuhteen ehdot ovat Euroopan
                     yhteisöjen eri toimielimissä.
               Tämä opas antaa kuitenkin vain yleisluontoisia tietoja; ainoastaan kilpailuilmoituksessa mainitut
               seikat sitovat kilpailua varten asetettua valintalautakuntaa.
         B.    KILPAILUILMOITUS SEKÄ HAKULOMAKE
               Lukekaa seuraavat ohjeet huolellisesti ennen hakulomakkeen täyttämistä.
         1.    Yleiset edellytykset
               a)    Hakijan on tutustuttava kilpailuilmoitukseen erittäin huolellisesti varmistuakseen siitä, että hän
                     täyttää ne kilpailuun osallistumiselle asetetut yleiset edellytykset, jotka koskevat
                     –      kansalaisuutta (1)
                     –      ikää
                     –      koulutusta
                     –      mahdollisesti vaadittavaa työkokemusta.
                     Valintalautakunta on velvollinen ottamaan huomioon nämä yleiset edellytykset päättäessään
                     siitä, saako hakija osallistua avoimeen kilpailuun vai ei.
               b)    Hakijoiden on käytettävä Euroopan yhteisöjen virallisen lehden liitteenä olevaa, tätä avointa
                     kilpailua varten julkaistua hakulomaketta. Hakulomake voidaan ottaa huomioon vain, jos
                     siinä on ilmoitettu avoimen kilpailun numero. Hakulomake on täytettävä tarkasti, koska
                     valintalautakunta tekee päätöksensä hakijan kilpailuun hyväksymisestä tai hylkäämisestä
                     hakulomakkeessa annettujen tietojen perusteella.
                     Hakijoiden on liitettävä hakemukseensa ansioluettelo, joka täydentää ja tarvittaessa selventää
                     hakulomakkeessa annettuja tietoja.
         (1) Euroopan yhteisöjen jäsenvaltiot ovat Alankomaat, Belgia, Espanja, Irlanti, Italia, Itävalta, Kreikka, Luxemburg,
             Portugali, Ranska, Ruotsi, Saksa, Suomi, Tanska ja Yhdistynyt kuningaskunta.
 ---pagebreak--- 28.3.2001       FI                             Euroopan yhteisöjen virallinen lehti                                        C 98 A/3
             c)    Hakulomakkeessa ilmoitettua sukunimeä on käytettävä kaikessa kilpailumenettelyn aikana
                   käytävässä kirjeenvaihdossa, vaikka hakijan sukunimi tänä aikana (esim. avioliiton vuoksi)
                   muuttuisikin.
             d)    Hakijoita pyydetään ehdottomasti ilmoittamaan sellainen osoite, jossa he ovat tavoitettavissa
                   koko kilpailumenettelyn ajan.
                   Osoitteenmuutoksista on viipymättä ilmoitettava henkilöstöosastolle, jotta kilpailuun
                   liittyvän kirjeenvaihdon perillemeno voidaan varmistaa.
             e)    Ikärajan osalta erivapautta anovien hakijoiden on täytettävä hakulomakkeen asianomainen
                   kohta sekä liitettävä tarvittavat asiakirjat hakemukseensa.
          2. Kielitaito
             a)    Kaikilta niiltä, jotka hakevat tietyssä Euroopan yhteisöjen toimielimessä avoinna olevaa virkaa,
                   edellytetään erittäin hyvää kielitaitoa yhdessä seuraavista kielistä: englanti, espanja, hollanti,
                   italia, kreikka, portugali, ranska, ruotsi, saksa, suomi tai tanska. Lisäksi edellytetään jonkin
                   muun edellä mainitun yhteisöjen virallisen kielen tyydyttävää taitoa siinä määrin kuin
                   täytettävänä olevan viran menestyksellinen hoitaminen edellyttää.
                   Kirjalliset valintakokeet pidetään hakijan ilmoittamalla pääkielellä (joka voi olla hakijan
                   äidinkieli tai jokin muu kieli). Hakijoiden on osoitettava valitsemansa toisen kielen taito
                   erillisessä kirjallisessa kokeessa, jos kilpailuilmoituksessa niin määrätään.
             b)    Eräät avoimet kilpailut, erityisesti lingvisti-juristien, tulkkien ja sihteerien virkojen täyttämiseksi,
                   järjestetään tietyn kieliryhmän edustajille.
                   Myös sellaisten hakijoiden, jotka katsovat olevansa kaksikielisiä, on hyvin vaikea selviytyä
                   valintakokeista, jos ne pidetään jollain muulla kuin hakijan pääkielellä.
             Tällaisessa tapauksessa hakijaa pyydetään valitsemaan se kieli, jonka hän katsoo pääkielekseen, ja
             osallistumaan vain tällä kielellä järjestettäviin kokeisiin.
          3. Koulutus
             a)    Koska Euroopan yhteisöjen virallisessa lehdessä julkaistu kilpailuilmoitus on osoitettu kaikkien
                   viidentoista Euroopan yhteisöjen jäsenmaan kansalaisille, sen on katettava kaikkien näiden
                   maiden eritasoiset koulutusjärjestelmät. Kilpailuilmoituksessa on tämän vuoksi mahdotonta
                   luetella kaikkia eri kansallisissa koulutusjärjestelmissä esiintyviä vaihtoehtoja.
             b)    Hakijan, joka on suorittanut opintonsa jossain muussa kuin Euroopan yhteisöjen jäsenvaltiossa,
                   on esitettävä selvitys siitä, että hänen tutkintonsa vastaavat hänen kotivaltiossaan suoritettuja
                   tutkintoja, jotta valintalautakunta voi arvioida tarkasti hakijan koulutustason.
             c)    Valintalautakunta ja tarvittaessa hakijan kotimaan koulutusjärjestelmään perehtynyt henkilö
                   tarkastavat jokaisen hakijan koulutustason.
                   Hakulomakkeessa on tarkoin ilmoitettava eri koulutusvaiheiden kesto, suoritettujen tutkintojen
                   päivämäärä ja saavutetut koulutustasot.
                   Jos kyseessä on ammatillinen, jatko- tai täydennyskoulutus, on ilmoitettava, oliko koulutus
                   koko- vai osapäiväistä vai oliko kyseessä iltakurssi; lisäksi on ilmoitettava koulutuksen kesto ja
                   opetetut aineet.
 ---pagebreak--- C 98 A/4       FI                             Euroopan yhteisöjen virallinen lehti                                    28.3.2001
            d)    Hakemukseen on ehdottomasti liitettävä jäljennökset niistä tutkinto- ja päästötodistuk-
                  sista sekä muista asiakirjoista, joiden perusteella hakijan koulutusta voidaan arvioida.
                  Hakijoilta, jotka eivät liitä vaadittuja todistusjäljennöksiä hakemukseensa, evätään
                  osallistumisoikeus kilpailuun.
         4. Työkokemus
            a)    Useimmissa kilpailuissa edellytetään hakijalta vähintään muutaman vuoden työkokemusta.
                  Tiedot työkokemuksesta on sen vuoksi ilmoitettava hakulomakkeessa mahdollisimman yksityis-
                  kohtaisesti.
            b)    Hakijan on ilmoitettava jokaisen työsuhteen alkamis- ja päättymisajankohta (päivämäärä).
                  Lisäksi on ilmoitettava tarkasti työtehtävien laatu, työtehtävien pääsisältö sekä vastuualue.
                  Myös työstä saatu (netto)palkka on ilmoitettava.
                  Yleiset työtehtävien kuvaukset, kuten ”johtaja” tai ”toimistotyöntekijä”, ovat liian ylimalkaisia ja
                  voivat johtaa siihen, että hakijan osallistumisoikeus kilpailuun evätään, ellei hän voi esittää
                  jotain muuta selvitystä siitä, että hänellä on virkaan vaadittava työkokemus.
                  On siis hakijoiden oman edun mukaista antaa mahdollisimman yksityiskohtaiset tiedot
                  aikaisemmasta työkokemuksesta ja työtehtävistä. Hakijoita pyydetään tarvittaessa antamaan
                  lisätietoja erillisellä hakemukseen liitettävällä selvityksellä.
            c)    Jos kilpailuilmoituksen mukaan virkaan vaaditaan nimenomaisesti tietyn pituinen työkokemus,
                  otetaan tällaisena työkokemuksena huomioon vain kilpailuun osallistumisen edellytyksenä
                  mainitun tutkinnon suorittamisen jälkeinen työkokemus.
                  Valintalautakunta ei ota huomioon ennen tätä päivämäärä hankittua työkokemusta.
                  Valintalautakunnalla on edellytykset päättää hakijan oikeudesta osallistua kilpailuun vain siinä
                  tapauksessa, että hakija antaa yksityiskohtaiset ja tarkat tiedot työkokemuksestaan.
            d)    Osallistuminen jatko- tai täydennyskoulutukseen sekä loppututkintoon johtaneet tai muutoin
                  menestykselliseen päätökseen saatetut jatko-opinnot voidaan ottaa huomioon työkokemukse-
                  na, jos ne kuuluvat kilpailuilmoituksessa mainittujen virkatehtävien alaan. Tällaisesta työkoke-
                  mukseksi laskettavasta koulutuksesta on liitettävä todistusjäljennökset ja annettava muut
                  yksityiskohtaiset tiedot.
                  Eri koulutus- tai opintojaksojen alkamis- ja päättymispäivämäärät on erityisesti ilmoitettava.
                  Ilman näitä tietoja ei valintalautakunta voi päättää, mitkä koulutusajanjaksot tulisi ottaa
                  huomioon työkokemuksena.
            e)    Työkokemuksesta on liitettävä hakulomakkeeseen todistusjäljennökset. Hakijan on
                  lähetettävä jäljennökset sekä edellisistä työpaikoista saamistaan työtodistuksista että
                  nykyisen työnantajan antamasta väliaikaisesta työtodistuksesta.
                  Jos hakija ei voi esittää nykyisen työnantajan antamaa väliaikaista työtodistusta, riittää,
                  kun hakemukseen liitetään jäljennös työsopimuksesta tai jäljennös ensimmäisestä ja
                  viimeisimmästä palkkalaskelmasta.
                  Hakijoilta, jotka eivät ole liittäneet vaadittuja todistuksia hakemukseensa, evätään
                  osallistumisoikeus kilpailuun.
 ---pagebreak--- 28.3.2001       FI                            Euroopan yhteisöjen virallinen lehti                                   C 98 A/5
          5. Hakulomakkeen allekirjoitus
             Asianmukaisesti täytetty hakulomake on allekirjoitettava. Allekirjoituksellaan hakija vakuuttaa, että
             hakulomakkeessa annetut tiedot ovat oikeat ja täydelliset, sekä ilmoittaa aikomuksestaan osallistua
             valintakokeisiin.
             Allekirjoittamaton hakulomake on mitätön ja johtaa hakemuksen hylkäämiseen, eikä
             hakemusasiakirjoja toimiteta valintalautakunnan käsiteltäväksi.
          6. Hakemuksen, ansioluettelon ja liitteiden jättäminen
             a)    Hakemukseen kuuluvat alkuperäinen, allekirjoitettu hakulomake, ansioluettelo sekä tarpeelliset
                   liitteet.
             b)    Alkuperäinen hakulomake, ansioluettelo sekä jäljennökset tarvittavista asiakirjoista on postitet-
                   tava, mieluiten kirjattuna kirjeenä, viimeistään kilpailuilmoituksessa mainittuna päivänä
                   (postileiman päivämäärä on ratkaiseva).
                   Kilpailuilmoituksessa mainitun päivämäärän jälkeen jätettyjä hakulomakkeita, ansioluet-
                   teloa tai hakemuksen liitteenä olevia asiakirjoja ei toimiteta valintalautakunnalle.
             c)    Hakijat eivät voi viitata hakemuksessaan aikaisempia kilpailuja varten lähettämiinsä asiakirjoihin
                   tai niiden liitteisiin.
             d)    Hakulomakkeita, ansioluetteloa tai hakemuksen liitteitä ei palauteta. Hakijoita pyydetään sen
                   vuoksi liittämään hakemukseensa vain jäljennökset tarvittavista opinto- ja työtodistuksista.
          C. KILPAILUN KULKU
          1. Organisaatio
             a)    Euroopan yhteisöjen tuomioistuimen järjestämiin avoimiin kilpailuihin liittyvissä asioissa saa
                   ottaa yhteyttä ainoastaan tuomioistuimen henkilöstöosaston työhönottoyksikköön.
             b)    Kaikki kilpailua koskeva kirjeenvaihto on lähetettävä seuraavaan osoitteeseen:
                   Court of Justice of the European Communities
                   Personnel Division – Recruitment
                   L-2925 Luxembourg
                   p. + 352-4303-1
                   f. + 352-4303-2710
             c)    Yhteisöjen tuomioistuin noudattaa hakijoille yhtäläiset mahdollisuudet takaavaa ja hakijan
                   ansioihin perustuvaa valintapolitiikkaa järjestämällä tasapuolisia ja kaikille avoimia kilpailuja.
                   Yhteisöjen tuomioistuin tekee voitavansa, jotta hakijat, joilla on fyysinen vamma, voisivat
                   osallistua kilpailuihin tasaveroisesti muiden hakijoiden kanssa.
                   Yhteisöjen tuomioistuimessa voimassa olevien käytännesääntöjen mukaan hakijoita, joilla
                   on fyysinen vamma, pyydetään liittämään hakemukseensa vapaamuotoinen selvitys, jossa
                   täsmennetään, mitkä erityisjärjestelyt ovat tarpeen heidän kokeisiin osallistumisensa helpottami-
                   seksi. Yhteisöjen tuomioistuin takaa heille saman kohtelun kuin muille hakijoille ja toteuttaa
                   kaikki hakijoiden pyytämät kohtuudella toteutettavissa olevat erityisjärjestelyt.
 ---pagebreak--- C 98 A/6           FI                             Euroopan yhteisöjen virallinen lehti                                              28.3.2001
         2.    Yleistä
               Euroopan yhteisöjen virkamiehiä koskevien henkilöstösääntöjen mukaan on olemassa kolmen
               tyyppisiä avoimia kilpailuja.
               Yleensä Euroopan yhteisöjen tuomioistuimessa olevaan virkaan valittavan hakijan on täytettävä sekä
               virkaan vaadittavat kelpoisuusehdot että osallistuttuva valintakokeisiin. Eräisiin virkoihin uusi
               virkamies valitaan pelkästään valintakokeiden perusteella tai kelpoisuusehtojen ja valintakokeiden
               perusteella. Erikoistapauksissa virkamies voidaan valita ainoastaan kelpoisuusehtojen perusteella.
               Kilpailun kulku on seuraava:
               a)     Hakijoiden on täytettävä ja allekirjoitettava Euroopan yhteisöjen virallisen lehden liitteenä
                      julkaistu hakulomake. Jäljennökset liitteinä olevista asiakirjoista, ansioluettelo sekä kaikki
                      tarvittavat lisäselvitykset on lähetettävä ilmoituksessa mainitussa määräajassa.
               b)     Jokaista kilpailua varten asetetaan erillinen valintalautakunta, jonka jäsenet nimeävät osittain
                      nimittävä viranomainen ja osittain henkilöstön edustajat. Koska valintalautakuntaan nimitettyjä
                      virkamiehiä ei ole vapautettu heille kuuluvien tavanomaisten virkatoimien hoidosta valintalauta-
                      kunnassa työskentelyn ajaksi, kestää aina jonkin aikaa ennen kuin valintakokeisiin hyväksyttyjen
                      hakijoiden nimet ovat selvillä ja ennen kuin valintakokeiden tulokset voidaan julkaista.
               c)     Asioiden käsittely valintalautakunnassa on salaista. Hakijat eivät saa ottaa suoraan yhteyttä
                      valintalautakuntaan, eikä heillä myöskään ole mahdollisuutta nähdä korjattuja koepapereitaan.
               d)     Nimittävä viranomainen laatii luettelon niistä hakijoista, jotka ovat jättäneet määräajassa
                      hakemuksensa ja jotka täyttävät Euroopan yhteisöjen virkamiehiä koskevissa henkilöstösään-
                      nöissä mainitut Euroopan yhteisöjen virkamiehiä koskevat yleiset vaatimukset (1). Tämä luettelo
                      ja hakemukset liitteineen toimitetaan edelleen valintalautakunnalle.
               e)     Tutkittuaan hakemukset valintalautakunta laatii luettelon niistä hakijoista, jotka täyttävät
                      kilpailuilmoituksessa asetetut edellytykset:
                      –     Kilpailuun, jossa virkaan nimitettävät henkilöt valitaan vain valintakokeiden perusteella,
                            saavat osallistua kaikki luetteloon merkityt henkilöt.
                      –     Kilpailuun, jossa virkaan nimitettävien henkilöiden on täytettävä sekä virkaan vaadittavat
                            kelpoisuusehdot että suoritettava valintakokeet hyväksyttävästi, valintalautakunta määrit-
                            tää ensin hakijoiden kelpoisuutta osoittavien asiakirjojen arviointiperusteet. Tämän jälkeen
                            valintalautakunta nimeää luettelon perusteella, ottaen huomioon hakijoiden kelpoisuuden,
                            ne hakijat, jotka hyväksytään osallistumaan valintakokeisiin.
                      –     Jos virkaan nimitetään vain kelpoisuutta osoittavien asiakirjojen perusteella, valintalauta-
                            kunta määrittää tässäkin tapauksessa ensin ne perusteet, joilla hakijoiden kelpoisuutta
                            osoittavia asiakirjoja arvioidaan. Tämän jälkeen valintalautakunta laatii luettelon sopivista
                            hakijoista kelpoisuusasteen osoittamassa järjestyksessä.
         3.    Kilpailun kulku hakemusten jättämisen jälkeen
               a)     Henkilöstöosasto vahvistaa kirjallisesti hakemuksen saapuneen määräajassa. Vastaanottoilmoi-
                      tuksen saaminen ei merkitse sitä, että hakija olisi hyväksytty osallistumaan valintakokeisiin.
               b)     Vasta kun valintalautakunta on käsitellyt kaikki hakemukset, jokaiselle hakijalle ilmoitetaan
                      kirjallisesti siitä, saako hän osallistua valintakokeisiin vai ei.
         (1) Euroopan yhteisöihin virkamieheksi voidaan valita henkilö, joka on jonkin Euroopan yhteisöjen jäsenvaltion
             kansalainen (jollei nimittävä viranomainen myönnä poikkeusta) ja jolla on tämän maan täydet kansalaisoikeudet.
             Jos hakija kuuluu asevelvollisuuslain piiriin, hänen on osoitettava, että hän on täyttänyt kaikki asevelvollisuuslaissa
             hänelle asetetut vaatimukset. Hakijan täytyy myös täyttää ne hyvää mainetta koskevat vaatimukset, joita
             virkatehtävien hoitaminen edellyttää.
 ---pagebreak--- 28.3.2001       FI                             Euroopan yhteisöjen virallinen lehti                                   C 98 A/7
             c)    Valintakokeiden aika ja paikka ilmoitetaan tässä samassa kirjeessä jokaiselle valintakokeisiin
                   hyväksytylle hakijalle.
             d)    Jos hakijaa ei hyväksytä valintakokeisiin, hänelle ilmoitetaan hylkäämisen syy.
                   Jos valintakokeista poissuljettu hakija katsoo, että hänen oikeutensa osallistua valintakokeisiin
                   on evätty virheellisin perustein, hänen on 30 päivän kuluessa kirjeen lähettämisestä (postileiman
                   päivä) kirjallisesti pyydettävä valintalautakuntaa käsittelemään asia uudelleen.
                   Valintalautakunta ratkaisee oikaisupyynnön aiheellisuuden.
             e)    Suurimman osan oikaisupyynnöistä tekevät ne hakijat, jotka eivät ole liittäneet hakemukseensa
                   tarvittavia jäljennöksiä työkokemustaan osoittavista todistuksista tai jotka ovat antaneet
                   työkokemuksestaan niin ylimalkaisia tietoja, että valintalautakunnan on ollut mahdotonta
                   määrittää kyseisen hakijan työkokemuksen määrä, laatu ja taso. Pelkän ansioluettelon
                   liittäminen hakemukseen ei riitä.
             f)    Jos hakijan osallistumisoikeus kilpailuun evätään, se ei estä häntä osallistumasta johonkin
                   toiseen, myöhemmin järjestettävään kilpailuun.
          4. Kirjalliset valintakokeet
             a)    Kirjalliset valintakokeet pidetään joko Luxemburgissa ja/tai muussa sopivaksi katsotussa
                   paikassa, johon hakijat kutsutaan heidän asuinpaikkansa perusteella.
             b)    Kirjallisiin valintakokeisiin kutsutuille hakijoille ilmoitetaan valintakokeiden päivämäärä, aika
                   ja paikka.
             c)    Niille hakijoille, jotka saapuvat yli 100 km:n etäisyydeltä (yhteen suuntaan) koepaikalle,
                   maksetaan matkakustannusten korvausta. Kyseessä on vain tietyn suuruinen eikä täysi korvaus
                   matkakuluista.
             d)    Kaikki kirjalliset valintakokeet pidetään kutsussa ilmoitettuna ajankohtana samaan aikaan
                   kaikille hakijoille kaikilla koepaikkakunnilla.
             e)    Huolimatta siitä, millainen päästötodistus, korkeakoulu- tai muu tutkinto hakijoilta vaaditaan
                   kilpailuun osallistumisen edellytyksenä, hakijoita pyydetään erityisesti panemaan merkille se,
                   että heiltä edellytetään sekä kirjallisissa että suullisissa valintakokeissa kilpailuilmoituksessa
                   mainitun alan tai mainittujen alojen perinpohjaista tuntemusta (ks. kilpailuilmoitus, kohta I:
                   ”Toimenkuva”). Valintakokeiden menestykselliseen suorittamiseen vaadittavaa alan tai alojen
                   erikoistietouden hallitsemisen merkitystä ei pidä aliarvioida.
             f)    Valintakoepapereihin ei tule hakijan nimeä, joten valintakokeiden korjaajilla tai valintalautakun-
                   nalla ei ole mahdollisuutta tunnistaa hakijan henkilöllisyyttä.
             g)    Käsin tai koneella kirjoitettujen kirjallisten valintakokeiden korjaamisen jälkeen valintalautakun-
                   ta laatii luettelon suulliseen valintakokeeseen kutsuttavista hakijoista.
          5. Suullinen valintakoe
             a)    Suulliseen valintakokeeseen hyväksytyt hakijat saavat kirjallisen kutsun, jossa ilmoitetaan
                   valintakokeen päivämäärä, aika ja paikka. Suullinen valintakoe pidetään yleensä Luxemburgissa.
                   Suulliseen valintakokeeseen kutsutulle hakijalle maksetaan matka- ja oleskelukuluja varten
                   korvaus Euroopan yhteisöjen tuomioistuimeen sovellettavan asianomaisen säännöstön määrit-
                   tämissä rajoissa.
 ---pagebreak--- C 98 A/8       FI                           Euroopan yhteisöjen virallinen lehti                                    28.3.2001
            b)    Yleensä suullinen valintakoe pidetään suurimmaksi osaksi hakijan ilmoittamalla pääkielellä.
                  Tarvittaessa käytetään apuna simultaanitulkkia.
                  Suullisessa valintakokeessa arvostellaan ensinnäkin hakijan ammatillinen pätevyys ja toiseksi
                  hänen henkilökohtainen sopivuutensa hoitaa menestyksellisesti haettavana olevaan virkaan
                  kuuluvia tehtäviä Euroopan yhteisöjen toimielimessä.
            c)    Suullisen valintakokeen aikana valintalautakunta arvioi myös hakijan muiden Euroopan
                  yhteisöjen virallisten kielten taitoa tekemällä hänelle kysymyksiä muulla kuin hakijan ilmoitta-
                  malla pääkielellä ja pyytämällä hakijaa vastaamaan esitettyihin kysymyksiin samalla kielellä.
         6. Varallaololuettelo
            a)    Valintalautakunta päättää työnsä laatimalla luettelon niistä hakijoista, jotka se katsoo sopiviksi
                  hoitamaan kilpailuilmoituksessa mainittuja virkatehtäviä. Euroopan yhteisöjen virkamiehiä
                  koskevien henkilöstösääntöjen mukaisesti on luetteloon hyväksyttyjen hakijoiden lukumäärä
                  mahdollisuuksien mukaan suurempi kuin avointen virkojen määrä.
            b)    Hakijalle ilmoitetaan kirjallisesti siitä, onko hänet hyväksytty tähän luetteloon vai ei.
            c)    Vaikka hakija hyväksyttäisiinkin virkaan sopiviksi katsottujen hakijoiden luetteloon (=
                  varallaololuettelo), ei se välttämättä merkitse sitä, että hakija myös nimitettäisiin
                  virkaan.
                  Tätä luetteloa kutsutaan varallaololuetteloksi, koska menestyneille hakijoille voidaan
                  luettelon perusteella tarjota virkaa. Virkoja tarjotaan tarpeen ja sellaisten avoinna olevien
                  virkojen lukumäärän mukaan, joiden hoitamiseen kilpailussa menestyneet hakijat ovat osoittau-
                  tuneet sopiviksi.
                  Kilpailussa menestyneiden hakijoiden on otettava huomioon se, että taloudellisten ja käytännöl-
                  listen syiden vuoksi varallaololuetteloon hyväksymisen ja varsinaisen virkaan nimittämisen
                  välillä saattaa kulua jonkin verran aikaa.
                  Varallaololuettelon perusteella valitaan myös virkamiehiä määräaikaisiin ja tilapäisiin palvelus-
                  suhteisiin taloudellisten mahdollisuuksien mukaan.
            d)    Hakijan on ennen viran vastaanottamista käytävä lääkärintarkastuksessa sen toteamiseksi, että
                  hän täyttää virkatehtävien hoitamisen edellyttämät fyysiset vaatimukset.
            e)    Hakija voidaan nimittää Euroopan yhteisöjen koeajalla olevaksi virkamieheksi vasta, kun on
                  todettu, että
                  –     hän on jonkin Euroopan yhteisöjen jäsenmaan kansalainen ja hänellä on kotimaansa
                        täydet kansalaisoikeudet,
                  –     hän on täyttänyt asevelvollisuutta koskevassa lainsäädännössä asetetut velvollisuudet,
                  –     hän täyttää ne hyvää mainetta koskevat vaatimukset, joita kyseisten tehtävien hoitaminen
                        edellyttää,
                  –     hän täyttää virkatehtävien hoitamisen edellyttämät fyysiset vaatimukset (lääkärintarkastus),
                  –     hän on esittänyt hakemuksensa liitteinä olevien asiakirjojen alkuperäiskappaleet.
 ---pagebreak--- 28.3.2001       FI                           Euroopan yhteisöjen virallinen lehti                                       C 98 A/9
          D. URA-ALUEET JA PALVELUSSUHTEEN EHDOT
          1. Euroopan yhteisöjen virkamiesten ura-alueet
             Kaikki Euroopan yhteisöjen virat, sekä vakituiset että määräaikaiset, jaetaan seuraavasti:
             a)    Ura-alue A: Ura-alueeseen A kuuluvat ne Euroopan yhteisöjen virkamiehet, joilla on yliopistolli-
                   nen loppututkinto ja jotka työskentelevät Euroopan yhteisöjen ylimmissä hallinnollisissa tai
                   asiantuntijatehtävissä.
                   Ura-alueeseen A kuuluvat palkkaluokat A 8:sta A 3:een (alimmasta ylimpään, nousevassa
                   järjestyksessä), ja ne luokitellaan seuraavasti: A 8 (avustava hallintovirkamies), A 7/6 (hallinto-
                   virkamies), A 5/4 (johtava hallintovirkamies) ja A 3 (osastopäällikkö).
                   Ura-alue LA (kielipalvelut):
                   Ura-alueeseen LA kuuluvat virkamiehet, joilla on yliopistollinen loppututkinto ja jotka
                   työskentelevät kielenkääntäjinä tai tulkkeina. LA-ura-alueen palkkaluokat vastaavat yllä esitetty-
                   jä A-ura-alueen luokkia A 8:sta A 3:een.
                   LA-ura-alue luokitellaan neljään palkkaluokkaan seuraavasti:
                   LA 8 (apulaiskielenkääntäjät, apulaistulkit), LA 7/6 (lingvisti-juristit, tulkit), LA 5/4 (reviisori-
                   juristit, johtavat lingvisti-juristit, johtavat tulkit) ja LA 3 (käännös- ja tulkkausosastojen
                   päälliköt).
                   HUOM! Yllä esitettyihin kielellisiin erikoistehtäviin ura-alueella LA edellytetään hakijan hallitse-
                   van täydellisesti äidinkieltään (tai muuta pääkieltä) sekä omaavan hyvät tiedot vähintään
                   kahdessa muussa Euroopan yhteisöjen virallisessa kielessä.
             b)    Ura-alue B: Ura-alueeseen B kuuluvat ne Euroopan yhteisöjen virkamiehet, joilla on ylioppilas-
                   pohjainen opistotasoinen tai vastaava koulutus ja jotka työskentelevät Euroopan yhteisöjen
                   toimeenpanevissa tehtävissä (esim. sihteeristöjen avustajat, hallinnolliset avustajat jne.)
                   Ura-alueeseen B kuuluvat palkkaluokat B 5:stä B 1:een (alimmasta ylimpään), ja ne luokitellaan
                   seuraavasti: B 5/4 (apulaishallintoavustaja), B 3/2 (hallintoavustaja), B 1 (johtava hallintoavus-
                   taja).
             c)    Ura-alue C: Ura-alueeseen C kuuluvat henkilöt, joilla on opistotasoinen tai sitä vastaava
                   ammatillinen koulutus ja jotka hoitavat lähinnä toimistotöihin liittyviä tehtäviä (esim. sihteerit,
                   arkistonhoitajat jne.)
                   Ura-alueeseen C kuuluvat palkkaluokat C 5:stä C 1:een, ja ne luokitellaan seuraavasti: C 5/4
                   (apulaisvirkailija), C 3/2 (virkailija, sihteeri/konekirjoittaja), C 1 (johdon sihteeri, johtava
                   sihteeri).
             d)    Ura-alue D: Ura-alueeseen D kuuluvilla viranhaltijoilla on vähintään peruskoulun tai ammatti-
                   koulun päästötodistus. Ura-alueeseen D kuuluvat henkilöt toimivat lähinnä toimeenpanevissa
                   tai palvelutehtävissä (esim. lähetit, autonkuljettajat, tekniset työntekijät jne.)
                   Ura-alueeseen D kuuluvat palkkaluokat D 4:stä D 1:een, ja ne luokitellaan seuraavasti: D 4
                   (kouluttamattomat työntekijät), D 3/2 (ammattitaitoiset työntekijät), D 1 (työnjohtajat).
             e)    Muut kuin palkkaluokkiin A 1 ja A 2 kuuluvat virkamiehet nimitetään ensin koeajalla oleviksi
                   virkamiehiksi. Vasta viran menestyksellinen hoitaminen koeaikana antaa mahdollisuuden
                   nimitykseen Euroopan yhteisöjen vakinaiseksi virkamieheksi. Koeaika kestää A-, LA- ja B-ura-
                   alueiden virkamiehillä yhdeksän kuukautta ja muiden ura-alueiden viranhaltijoilla kuusi
                   kuukautta.
 ---pagebreak--- C 98 A/10       FI                           Euroopan yhteisöjen virallinen lehti                                  28.3.2001
          2. Palkkaus ja muut edut
             a)    Palkka: Kilpailuilmoituksessa mainitaan myös haettavana olevan viran kuukausittain maksetta-
                   va peruspalkka. Se määräytyy virkaan nimitettäessä voimassa olevan taulukon mukaan.
             b)    Muut edut: Peruspalkan lisäksi voidaan Euroopan yhteisöjen virkamiehiksi nimitetyille
                   henkilöille maksaa tiettyjä henkilöstösääntöjen mukaisesti määräytyviä lisiä. Näitä voivat olla
                   esimerkiksi
                   1.    päiväraha (jota maksetaan vain tarkoin määrätyn ajanjakson ajalta)
                   2.    ulkomaankorvaus, joka on joko 16 % tai 4 % peruspalkasta,
                   sekä seuraavat perhelisät:
                   1.    perheenhuoltajan lisä, jonka suuruus on 5 % peruspalkasta
                   2.    kuukausittain maksettava lisä jokaista huollettavana olevaa lasta kohti
                   3.    koulutuslisä jokaiselle huollettavana olevalle lapselle koulutuskulujen perusteella.
             c)    Pidätykset: Euroopan virkamiehet kuuluvat eläke-, sairaus- ja tapaturmavakuutusjärjestelmään.
                   Virkamiesten maksettavaksi tulevat osuudet pidätetään suoraan palkasta.
             d)    Verotus: Euroopan yhteisöissä työskentelevien virkamiesten palkat kuuluvat Euroopan yhteisö-
                   jen sisäisen verotuksen piiriin, ja verot pidätetään suoraan palkasta. Verot tilitetään suoraan
                   Euroopan yhteisöjen budjettiin.
                   Virkamiesten verotuksesta kertynyt kokonaissumma vähennetään jäsenmaiden osuudesta
                   Euroopan yhteisöjen budjettiin. Tämän vuoksi Euroopan yhteisöjen virkamiesten palkat on
                   erioikeuksia ja erivapauksia koskevan pöytäkirjan 13 artiklan 2 kohdan mukaan vapautettu
                   kaikista kansallisista veroista.
             e)    Muut edut: Euroopan yhteisöjen toimielinten pääasiallisilla toimipaikoilla on Euroopan
                   yhteisöjen virkamiesten lapsille perustettu nk. Eurooppa-kouluja, joiden opetus kattaa koulutuk-
                   sen peruskoulun ala-asteelta lukioon ja ylioppilaskirjoituksiin asti. Eurooppa-kouluissa on 11
                   osastoa, jotka jakautuvat pääasiallisen opetuskielen mukaan, ja niissä suoritettu opiskelu
                   hyväksytään kaikissa viidessätoista jäsenmaassa. Euroopan yhteisöjen virkamiesten alle koulu-
                   ikäisiä lapsia varten on päiväkoteja.